**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2020.január 30-án tartandó rendes**

**Képviselő-testületi ülésére**

Az előterjesztés tárgya: **„A Tiszavasvári Minimanó Óvoda felújítása”** tárgyú pályázat

Támogatói okiratának elfogadása

Melléklet: Támogatói okirat

Az előterjesztés előadója: Szőke Zoltán polgármester

Az előterjesztés témafelelőse: Péntek Renáta köztisztviselő

Az előterjesztés ügyiratszáma: TPH/ 1350-1/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.30. |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2020.01.24.

**Péntek Renáta**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Péntek Renáta

**ELŐTERJESZTÉS**

**- a Képviselő-testülethez -**

**„A Tiszavasvári Minimanó Óvoda felújítása” tárgyú pályázat**

**Támogatói okiratának elfogadása**

**Tisztelt Képviselő-testület!**

A Képviselő-testület 2018. április 26-i ülésén a 89/2018.(IV.26.) Kt. számú határozatával elfogadta „A Minimanó óvoda elektromos felújítása, festése és fűtéskorszerűsítésének” pályázati eljárásának megindítását.

Az épület 1983-1985 között épült, és jelenleg önkormányzati tulajdonban van. Jelenleg az épület használatban van, állapota leromlott, állagmegóvás, átfogó felújítás láthatóan a 80-as évek óta nem történt az épületen, de a folyamatos használat miatt romlott az állapota. Az épület körül van járda, a csapadékvíz az ingatlanon kerül elszikkasztásra. A lábazaton egy-két helyen repedés és elválás látható. A csapadékvíz csatorna korának megfelelő állapotú, helyenként a rejtett csatorna átáztatta a falat, funkcióját kielégíti, de felújítása időszerű. A teherhordó falakon néhány helyen leomlott a homlokzatvakolat, így az javításra-felújításra szorul. A padlózatban a vizes helyiségekben készült vízszigetelés, az épület helyiségei használhatóak, funkciójuknak megfelelő állapotban vannak, de mindenképp felújításra szorulnak. A fa tetőszerkezetben nem sok az alakváltozás, a tetőt tartó oszlopok nemrég ki lettek cserélve. A tetőhéjazat teljes mértékben elavult, cserére szorul. A csapadékvíz csatorna felújításra szorul az épületen.

Az épület elavultnak mondható, energetikai szempontból teljes mértékben gazdaságtalan, nyílászárói rossz állapotúak, a burkolatok kopottak, a villamossági rendszer teljesen elavult. Az épületgépészeti rendszert az elmúlt néhány években úgy újították, hogy a radiátorok cserélve lettek, de egyéb gépészeti felújítás nem történt, vagyis a régi kazánok állapota teljes mértékben leromlott, üzemelésük gazdaságtalan.

A fent leírtak alapján a tervezési feladat az, hogy a pályázati kiíráshoz igazodóan, hogy az épületbe történő akadálymentes bejutás biztosított legyen, az épületvillamossági rendszer felújításra kerüljön, a kazánok és kapcsolódó berendezések cseréje és ezzel együtt a gázhálózat előírásoknak megfelelő átalakítása megtörténjen. A pályázati lehetőségek kihasználásával az 1. és 2. számú használati blokk homlokzati nyílászárói az érvényben lévő energetikai előírásoknak megfelelő minőségű szerkezetekkel ki legyenek cserélve és történjen meg az épület teljes belső festése.

A benyújtott pályázat pozitív elbírálást kapott, a 2019. augusztus 22. napján kelt BMÖFT/5-7/2019. iktatószámú miniszteri döntésnek megfelelően 29 999 999 Ft vissza nem térítendő támogatásban részesíti, mely támogatás 85%-os intenzitású, a vállalandó önerő összege 5 294 100 Ft, mely önerőt a költségvetési tervezet tartalmazza, illetve a támogatás teljes egészében megérkezett az önkormányzat számlájára.

A támogatás felhasználásának végső ideje 2020.december 31.

Kérem a Tisztelt Képviselő-testületet, hogy a határozat-tervezet mellékletét képező támogatói okiratot szíveskedjen elfogadni.

Tiszavasvári, 2020. 01. 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2020. (I.30.) Kt. sz.**

**határozata**

**„A Tiszavasvári Minimanó Óvoda felújítása” tárgyú pályázat**

**Támogatói okiratának elfogadása**

**Tiszavasvári Város Önkormányzata Képviselő-testülete**

1. Elfogadja a 2019. augusztus 22. napján kelt BMÖFT/5-7/2019. iktatószámú miniszteri döntés alapján készült **„A Tiszavasvári Minimanó Óvoda felújítása” tárgyú pályázat Támogatási okiratát.**
2. Felkéri a Polgármestert, hogy gondoskodjon a Támogatási szerződésben rögzített tartalom betartásáról.

**Határidő:** azonnal **Felelős:** Szőke Zoltán polgármester